[bookmark: _Hlk60993222][bookmark: _Hlk62204717][bookmark: _Hlk68092405]ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА
ЗА СИМВОЛИТЕ НА ОБЩИНА СОЗОПОЛ

	На основание чл. 26, ал.3 и  ал.4 от Закона за нормативните актове на заинтересованите лица се предоставя  законоустановения 30-дневен срок, считано от ....................... за предложения и становища по настоящия ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА  НАРЕДБА ЗА СИМВОЛИТЕ НА ОБЩИНА СОЗОПОЛ
Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните:
MОТИВИ
I. Причини, които налагат приемането на предложения проект
С Решение №1275 от Протокол №46/30.06.2015г. на Общински съвет Созопол е приета действащата Наредба за символите на община Созопол, която урежда отношенията от местно значение, свързани със символите и почетната наградна система на общината. В община Созопол е постъпило предложение от Илия Янгьозов – Директор на ОП „Общински гори и озеленяване“ гр. Созопол, за промяна на наредбата с оглед на това да се създаде възможност за наследниците на „почетните граждани“ в случай на смърт и по-конкретно на преживелите съпрузи да продължат да са носители на някои права, с които са били удостоени почетните им съпрузи. Става въпрос същите да продължават да се възползват от услугата  безплатно получаване на дърва за огрев от квотата „за местно население“ в обем дървесина, определен за един член на домакинство, съгласно одобреното от Общински съвет за съответната година.
Материалното измерение на тези права е символично, но значението му ще допринесе за поощряването на делата, които почетните граждани са извършили в полза на общината, като по този начин продължава да се изразява признателността, уважението и благодарността към тях, спрямо техните преживели.

II. Цели, които налагат приемането на предложения проект

По-силно изразяване на признание,  уважение и благодарност към хората с изключителен принос и заслуги за общината, което да ги отличи и техните спътници в живота им.

III.  Финансови и други средства, необходими за прилагане на новата уредба

[bookmark: _GoBack]Прилагането на наредбата не е свързано с изразходването на финансови средства от бюджета на общината.  Не е свързано с допълнителни човешки ресурси.
IV. Очакваните резултати от прилагането:
	По-широко публично изразяване на оказваната подкрепа от община Созопол по отношение на почетните й граждани. 

V. Анализ за съответствие с правото на Европейския съюз и на Република България:

Съдържанието в проекта не противоречи на норми от по-висока степен на българското  и на европейското законодателство. В този смисъл предлаганият проект за изменение е разработен в съответствие със Закона за нормативните актове/ЗНА/, Указ №883 за прилагане на ЗНА, Закона за местното самоуправление и местната администрация  и кореспондира с Европейското законодателство. При изработването на настоящия нормативен акт са взети предвид основополагащите принципи на правото на Европейския съюз.
В рамките на законовия 30-дневен срок за обществени консултации ще бъдат взети предвид предложенията и становищата като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта на Общински съвет – Созопол.
С изготвянето на проекта са спазени принципите съгласно чл.26, ал.1 от Закона за нормативните актове. Своевременното съобщаване на проекта и мотивите за изработването му осигуряват реализиране на предоставената от закона възможност за изразяване на мнения и становища на заинтересованите лица. Изготвянето на проекта е необходимо с оглед нуждата да се приемат някои изменения и допълнения в действащата наредба, което може да стане само чрез наредба за изменение и допълнение. Не съществува друго правно средство, чрез което да се постигнат заложените в проекта цели.  

ПРОЕКТ НА РЕШЕНИЕ
Във връзка с гореизложеното и при спазване изискванията на чл.11, ал.3, чл.20, чл.26 и чл.28 от Закона за нормативните актове и чл.77 и чл.79 от Административнопроцесуалния кодекс, както и на основание чл.21, ал.1, т.23 и ал.2 от Закона за местното самоуправление и местната администрация, предлагам Общински съвет Созопол да вземе следното: 

РЕШЕНИЕ:

1. Приема  Наредба за изменение и допълнение на Наредба за символите на община Созопол, съгласно Приложение №1, което е неразделна част от настоящото решение.
2. Възлага на кмета на община Созопол осъществяването на всички дейности, необходими за правилното и законосъобразното изпълнение на решението. 

